Z A P I S N I K
26. sjednice Vijeća Mjesnog odbora Folnegovićevo naselje održane 12. srpnja 2023.
u prostorijama Mjesnog odbora Folnegovićevo naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić.
Odsutni članovi Vijeća: /
Ostali nazočni: /
Zapisnik vodi: Hrabren Dobrotić 

Vijeće jednoglasno prihvaća tekst Zapisnika 25. sjednice održane 28. lipnja 2023.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:

DNEVNI RED:
1. [bookmark: _Hlk140670534]Godišnji izvještaj o izvršenju financijskog plana MO Folnegovićevo naselje za 2022.
2. Aktualna komunalna problematika
3. Razno: izvješća , pitanja i prijedlozi

Ad. 1. Godišnji izvještaj o izvršenju financijskog plana MO Folnegovićevo naselje za 2022.


Godišnji izvještaj o izvršenju Financijskog plana Mjesnog odbora Folnegovićevo naselje za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	690.300,00
	690.300,00
	681.887,74
	98,78

	3
	RASHODI POSLOVANJA
	690.300,00
	690.300,00
	681.887,74
	98,78

	32
	Materijalni rashodi
	690.300,00
	690.300,00
	681.887,74
	98,78

	323
	Rashodi za usluge
	594.000,00
	594.000,00
	592.408,19
	99,73

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	594.000,00
	594.000,00
	592.408,19
	99,73

	 
	ODRŽAVANJE JAVNIH POVRŠINA
	369.000,00
	369.000,00
	369.000,00
	100,00

	 
	ODRŽAVANJE NERAZVRSTANIH CESTA
	225.000,00
	225.000,00
	223.408,19
	99,29

	329
	Ostali nespomenuti rashodi poslovanja
	96.300,00
	96.300,00
	89.479,56
	92,92

	3291
	Naknade za rad predstavničkih i izvršnih tijela, povjerenstava i slično
	90.000,00
	90.000,00
	88.483,60
	98,32

	3299
	Ostali nespomenuti rashodi poslovanja
	6.300,00
	6.300,00
	995,96
	15,81



[bookmark: _Hlk137507134]Ad. 2. Aktualna komunalna problematika

Kontakt-policajac
[bookmark: _Hlk139735083]	Kontakt-policajac koji je dodijeljen MO Folnegovićevo naselje je gospodin Valentino Mazur, čije je radno vrijeme u smjenama: jedan tjedan ujutro od 07:00 do 15:00, a jedan tjedan poslijepodne od 15:00 do 23:00. Telefon je 01/4570-584. Budući da je naveden samo fiksni broj, VMO će provjeriti koristi li policajac i mobitel. Ukoliko građani uoče nered, moći će izravno pozvati kontakt-policajca. VMO će se javiti policajcu da saznamo na koji način on djeluje.
Prometna problematika
[bookmark: _Hlk135121764]	Izvršit će se očevid i pokrenuti postupak za donošenje rješenja o uspostavi/iscrtavanju nogostupa na dijelu kolnika uz živicu u Ulici J. Laurenčića 24, kao nastavak pješačke staze iz smjera zapada te postavi prometnog znaka za stazu namijenjenu kretanju pješaka.
Pješačka pristupna staza
U Plan komunalnih potreba uvrštena je gradnja pješačke pristupne staze prema k. br. 5 Ulice A. Cilića (iza zgrade) na k. č. 617/1 k. o. Žitnjak.
Postava znaka za zabranu pristupa pasa
	Izvršit će se postava znakova upozorenja vlasnicima pasa za skupljanje psećeg izmeta ili zabrane dovođenja pasa na sljedećim lokacijama:
· livada u Laurenčićevoj ulici preko puta garaža
· na travnjaku iza Kocke
· kod džamije i
· na zelenoj površni uz glavni ulaz u DV Milana Sachsa.
Pokretna naprava za trgovinu na malo
	Pokrenut će se postupak za donošenje rješenja o postavljanju pokretne naprave (drveni štand za prodaju domaće hrane i drugih proizvoda iz vlastite proizvodnje OPG-ova) na k. č. 609/29.
Znak zabrane dovođenja pasa
	Postavit će se znak zabrane dovođenja pasa kod DV Milana Sachsa, Sachsova ulica 5.
Biciklistička staza
	Razmatra se prijedlog MO o izmicanju prijelaza biciklističke staze na k. č. 659/8, 659/7, 4233 k. o. Žitnjak dalje prema istoku, prije autobusne stanice, iz Ul. M. Sachsa prema Slavonskoj av. kako bi se izbjeglo ugrožavanje biciklista zbog velike brzine skretanja automobila. Pokreće se postupak za donošenje rješenja o postavljanju uspornika prometa na gore navedenom sretanju/zavoju.
	Klamerice za vezanje bicikala kod Dione se očekuju, uvrštene su u plan malih komunalnih akcija, kao i izvedba klupe u Milke Trnine 1 i betonski roštilj na području Kocke. 
Ad. 3.	 Razno: izviješća, pitanja i prijedlozi

Otpad
	Vijećnik Frane Čavka upozorava da se otpad baca na zavoju Ul. Gardijske brigade Tigrovi, na samoj granici s MO Savica-Šanci te će VMO tu lokaciju prijaviti komunalnom redaru. VMO Folnegovićevo naselje ponovno poziva građane da sami prijavljuju lokacije gdje se nakuplja otpad komunalnim redarima ili na mobilnoj aplikaciji E-redar. Za prijavu je potrebna fotografija i jasan opis lokacije.
OŠ Lovre pl. Matačića
	Vijećnik Frane Čavka moli da se ravnatelju OŠ Lovre pl. Matačića pošalje dopis u kojem se izražava zabrinutost MO o stanju školske imovine, prvenstveno slivnika, roleta na školi, vrata na ogradi školskog igrališta i drugog.
Zrinjevac
Vijećnik Slobodan Jurković razgovarao je s novom voditeljicom ispostave Zrinjevca o sljedećim temama:
· neočišćeno je igralište kod nebodera,
· u Ul. D. Dujšina 1, s jugozapadne strane nebodera, gdje su spremnici za biootpad, nije obavljeno flaksanje od prošle jeseni,
· manjak je radnika u Zrinjevcu, u ispostavi radi šest od nekadašnjih deset radnika,
Vijećnik Frane Čavka pita zašto je broj radnika sveden na minimum. Smatra da je nekada izvedba Zrinjevca bila mnogo uspješnija.
Zrinjevcu je upućen mail te se manjak radnika pokušava riješiti na razini Grada različitim oblicima stimulacije zaposlenika. Nova uprava Zrinjevca je razmjestila voditelje ispostava, ne bi li ih motivirala za rad u novom okruženju. 
Komarci
	Vijećnik Frane Čavka moli provjeru je li bilo i hoće li biti zaprašivanje protiv komaraca.
Parkić u MO Janko Matko
	Na livadi sjeverno od školskog igrališta, a južno od Slavonske u MO Janko Matko uređeno je novo dječje igralište. Ovom prilikom im MO Folnegovićevo naselje čestita na angažmanu.
Dječje igralište na Laurenčićevoj ulici
	VMO Folnegovićevo naselje dobilo je rješenje da neće doći do premještanja sjedećih garnitura iz igrališta na Laurenčićevoj ulici.
Uvećanje sredstava GČ
Proračun za GČ se uvećava, te je izrađena tablica mogućnosti i dan je popis zahtjeva od strane MO Folnegovićevo naselje koji bi se mogli izvesti temeljem uvećanja proračuna. Prijedlozi su: 
· uređenje prostora MS,
· postavljanje nove oglasne ploče MO,
· manifestacije u organizaciji MO i GČ,
· krajobrazno uređenje Kocke,
· projektno-tehničku dokumentaciju uređenja igrališta škole
· video-nadzor za MS i dječje igralište na Laurenčićevoj,
· sjedeće garniture na školskom igralištu,
· ozelenjavanje ograda na ŠRC Kocka
· „klamerice“ za bicikle kod Dione
· nove dječje sprave za DV Milana Sachsa
Stari automobili
	Komunalni redar stavljao je upozorenja te su uklonjena nepomična vozila s parkirnih mjesta. Prije 2 mjeseca je uklonjeno jedno takvo vozilo. Molimo građane da vozila koja stoje na parkirnim mjestima, a ne kreću se ili nisu u voznom stanju prijave komunalnom redaru ili na mobilnoj aplikaciji e-redar. Potrebna je fotografija i detaljan opis lokacije.

Ovime je dnevni red iscrpljen.

Predsjednica zaključuje sjednicu u 18:45 sati.	
Zapisnik sastavili: Nikolina Krešo i Hrabren Dobrotić
KLASA: 024-08/23-003/1461
[bookmark: _GoBack]URBROJ: 251-13-11-11/003-23-2
Zagreb, 12. srpnja 2023.

					                               Vijeća Mjesnog odbora
                                                                                           Folnegovićevo naselje                                                                                                
					                                       Nikolina Krešo

